Súradnice: 42°30′25.87″S 24°11′11.87″V﻿ / ﻿42,5071861°S 24,1866306°V﻿ / 42.5071861; 24.1866306

**Tutevov dom** (bulh. Тутевата къща – *Tutevata kăšta*) je dom z obdobia bulharského národného obrodenia, ktorý sa nachádza v meste Panagiurište v Pazardžickej oblasti v južnom Bulharsku. Budova má pridelený štatút kultúrnej pamiatky národného významu.

Lokalita
--------

Tutevov dom sa nachádza v centrálnej časti mesta Panagiurište. na ulici „20. april" (bulh. улица „20. април" – *ulica „20. april"*, doslova *ulica 20. apríla*) č. 10.

Dejiny
------

Výstavba budovy prebiehala v rokoch 1873 – 1874. V roku 1875 bol dom vyzdobený freskami, pričom autorom fresiek bol panagiurský umelec Ivan Gălăbov. Majiteľom budovy bol bohatý panagiurský obyvateľ, obchodník a priamy účastník revolučných udalostí aprílového povstania, Ivan Tutev.

Dom je miestom, kde bolo 20. apríla 1876 miestnymi povstalcami a členmi tzv. dočasného vedenia vyhlásené aprílové povstanie. V dome bol vtedy ubytovaný Georgi Benkovski (dom je posledným miestom, kde v Panagiurišti býval), ktorý spolu s Panajotom Volovom, Zacharim Stojanovom a Georgim Ikonomovom vyhlásili povstanie okamžite potom, ako im bolo doručený tzv. Krvavý list z Koprivštice, ktorý oznamoval, že Koprivštica povstala.

V roku 1947 darovali potomkovia majiteľa domu Ivana Tuteva, budovu miestnym úradom, aby mohla byť prerobená na múzeum. V roku 1964 bol budove pridelený štatút kultúrnej pamiatky národného významu.

V súčasnosti sa budova využíva ako múzeum.

Múzejná expozícia
-----------------

Múzejná expozícia patrí pod správu panagiurského historického múzea. Je venovaná pamätnému dňu 20. apríla 1876, kedy bolo v dome vyhlásené aprílové povstanie. V dome sa nachádza replika hosťovskej izby v ktorej zasadali revolucionári, ako aj replika izby v ktorej pisári pripravovali písomné výzvy k povstaniu určené k distribúcii bulharskému obyvateľstvu. V rámci expozície je predstavená aj kópia tzv. Karlovskej vlajky, ktorú pri vyhlasovaní povstania vzbúrenci rozvinuli.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Rok vyhlásenia: 1964

Dôvod pamiatkovej ochrany: architektonicko-staviteľská hodnota budovy 

Oficiálny názov na zozname kultúrnych pamiatok: *Tutevata kăšta* (bulh. Тутевата къща, doslovne Tutevov dom)

Zaujímavosť
-----------

* Vyhlásenie aprílového povstania, ktoré sa odohralo v dome opísal podrobne Zachari Stojanov vo vojom diele *Zapiski po bălgarskite văstanija* (bulh. Записки по българските въстания, doslovne *Poznámky k bulharským povstaniam*).

Galéria
-------

* pohľad na areál budovy z juhozápadupohľad na areál budovy z juhozápadu
* pohľad na areál budovy zo severozápadupohľad na areál budovy zo severozápadu
* severná fasáda domuseverná fasáda domu
* západná fasáda domuzápadná fasáda domu
* severná fasáda domuseverná fasáda domu
* severozápadný roh budovyseverozápadný roh budovy
* pohľad na vstupnú bránu do areálu budovypohľad na vstupnú bránu do areálu budovy
* pamätný nápis na budovepamätný nápis na budove
* pamätný nápis na budovepamätný nápis na budove
* z interiéruz interiéru
* z interiéruz interiéru
* z interiéruz interiéru

Referencie
----------

1. 1 2 3  KOLEKTÍV AUTOROV. Goľama enciklopedija BĂLGARIJA – tom 8 – mom-pan. Sofia : Bălgarska akademija na naukite – Naučnoinformacionen centăr „Bălgarska enciklopedija". 2012. 4946 s. ISBN 9789548104302. S. 3291. (po bulharsky)
2. 1 2 3 4 5 6 7   *Министерство на културата на Република България* [online]. mc.government.bg, [cit. 2023-06-28]. Dostupné online.
3. 1 2 3 4 5  KOLEKTÍV AUTOROV. Panagiurska enciklopedija. Sofia : Izdatelstvo "Bogianna". 2007. 416 s. ISBN 9789546760708. S. 345. (po bulharsky)
4. 1 2 3 4 5 6   *Галерии* [online]. museumpan.com, [cit. 2023-06-28]. Dostupné online.
5. 1 2 3 4 5 6 7 8 9 10 11 12 13 14   *Тутева къща* [online]. welcome.bg, 2020-11-07, [cit. 2023-06-28]. Dostupné online.
6. 1 2 3 4 5 6 7 8  CVETANOV, Momčil. Pătevoditel – Oblast Plovdiv, Oblast Pazardžik. Stara Zagora : Domino EOOD. 2020. 220 s. ISBN 9789546513199. S. 186. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Tutevov dom**